title: Vykonávacie nariadenie Komisie (EÚ) č. 1189/2014 z  24. októbra 2014 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Sedano Bianco di Sperlonga (CHZO)]

text:
               5.11.2014

               SK

               Úradný vestník Európskej únie

               L 318/3

         VYKONÁVACIE NARIADENIE KOMISIE (EÚ) č. 1189/2014
   z 24. októbra 2014,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Sedano Bianco di Sperlonga (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného zemepisného označenia „Sedano Bianco di Sperlonga“ zapísaného do registra podľa nariadenia Komisie (EÚ) č. 222/2010 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Sedano Bianco di Sperlonga“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. októbra 2014

            Za Komisiu

            v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (EÚ) č. 222/2010 zo 17. marca 2010, ktorým sa do Registra chránených označení pôvodu a chránených zemepisných označení zapisuje názov [Sedano Bianco di Sperlonga (CHZO)] (Ú. v. EÚ L 68, 18.3.2010, s. 1).

      (3)  Ú. v. EÚ C 180, 13.6.2014, s. 26.


title: Vykonávacie nariadenie Komisie (EÚ) č. 280/2014 z  19. marca 2014 o vydávaní dovozných povolení pre žiadosti podané v priebehu prvých siedmich dní mesiaca marca 2014 v rámci colných kvót otvorených nariadením (ES) č. 533/2007 pre hydinové mäso

text:
               20.3.2014

               SK

               Úradný vestník Európskej únie

               L 82/8

      VYKONÁVACIE NARIADENIE KOMISIE (EÚ) č. 280/2014
   z 19. marca 2014
   o vydávaní dovozných povolení pre žiadosti podané v priebehu prvých siedmich dní mesiaca marca 2014 v rámci colných kvót otvorených nariadením (ES) č. 533/2007 pre hydinové mäso
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007, a najmä na jeho článok 188 (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   so zreteľom na nariadenie Komisie (ES) č. 533/2007 zo 14. mája 2007, ktorým sa otvárajú colné kvóty a zabezpečuje sa ich správa v odvetví hydinového mäsa (3), a najmä na jeho článok 5 ods. 6,
   keďže:

               (1)

               Nariadením (ES) č. 533/2007 sa otvorili colné kvóty na dovoz výrobkov v sektore hydinového mäsa.

               (2)

               Žiadosti o dovozné povolenia podané v priebehu prvých siedmich dní mesiaca marca 2014 na čiastkové obdobie od 1. apríla 2014 do 30. júna 2014 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

         PRIJALA TOTO NARIADENIE:
   Článok 1
   Na žiadosti o dovozné povolenia podané podľa nariadenia (ES) č. 533/2007 na čiastkové obdobie od 1. apríla 2014 do 30. júna 2014 sa uplatňujú koeficienty pridelenia uvedené v prílohe k tomuto nariadeniu.
   Článok 2
   Toto nariadenie nadobúda účinnosť 20. marca 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. marca 2014

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 238, 1.9.2006, s. 13.

      (3)  Ú. v. EÚ L 125, 15.5.2007, s. 9.

      PRÍLOHA

                  Číslo skupiny

                  Poradové číslo

                  Koeficient pridelenia pre žiadosti o dovozné povolenia podané na čiastkové obdobie od 1.4.2014–30.6.2014
                  (%)

                  P1

                  09.4067

                  14,109564

                  P3

                  09.4069

                  0,27007


title: Vykonávacie nariadenie Komisie (EÚ) č. 370/2012 z  27. apríla 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               28.4.2012

               SK

               Úradný vestník Európskej únie

               L 116/25

         VYKONÁVACIE NARIADENIE KOMISIE (EÚ) č. 370/2012
   z 27. apríla 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. apríla 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  JO

                  98,8

                  MA

                  60,9

                  TN

                  124,7

                  TR

                  115,6

                  ZZ

                  100,0

                  0707 00 05

                  JO

                  225,1

                  TR

                  130,1

                  ZZ

                  177,6

                  0709 93 10

                  JO

                  225,1

                  MA

                  29,9

                  TR

                  143,5

                  ZZ

                  132,8

                  0805 10 20

                  CL

                  48,2

                  EG

                  55,9

                  IL

                  80,9

                  MA

                  65,3

                  TR

                  50,5

                  ZA

                  40,1

                  ZZ

                  56,8

                  0805 50 10

                  TR

                  58,4

                  ZA

                  63,9

                  ZZ

                  61,2

                  0808 10 80

                  AR

                  87,4

                  BR

                  80,7

                  CA

                  117,0

                  CL

                  97,4

                  CN

                  82,3

                  MK

                  31,8

                  NZ

                  128,3

                  US

                  162,4

                  ZA

                  89,6

                  ZZ

                  97,4

                  0808 30 90

                  AR

                  101,2

                  CL

                  119,1

                  CN

                  88,0

                  US

                  107,0

                  ZA

                  118,5

                  ZZ

                  106,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/704 z 11. mája 2016, ktorým sa odvoláva prijatie záväzku pre dvoch vyvážajúcich výrobcov a ktorým sa mení vykonávacie rozhodnutie (EÚ) 2015/87, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu kyseliny citrónovej s pôvodom v Čínskej ľudovej republike

text:
               12.5.2016

               SK

               Úradný vestník Európskej únie

               L 122/19

         VYKONÁVACIE NARIADENIE KOMISIE (EÚ) 2016/704
   z 11. mája 2016,
   ktorým sa odvoláva prijatie záväzku pre dvoch vyvážajúcich výrobcov a ktorým sa mení vykonávacie rozhodnutie (EÚ) 2015/87, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu kyseliny citrónovej s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) („základné nariadenie“), a najmä na jeho článok 8,
   informujúc týmto členské štáty,
   keďže:
   A.   ZÁVÄZOK A INÉ EXISTUJÚCE OPATRENIA

               (1)

               Po antidumpingovom prešetrovaní (ďalej len „pôvodné prešetrovanie“) Rada uložila konečné antidumpingové clo na dovoz kyseliny citrónovej v súčasnosti zaradenej pod číselné znaky KN 2918 14 00 a ex 2918 15 00 s pôvodom v Čínskej ľudovej republike (ďalej len „ČĽR“) nariadením (ES) č. 1193/2008 (2). Opatrenia mali formu cla ad valorem v rozmedzí 6,6 % až 42,7 %.

               (2)

               Európska komisia (ďalej len „Komisia“) prijala cenové záväzky ponúknuté okrem iných spoločnosťou Weifang Ensign Industry Co., Ltd. (doplnkový kód TARIC A882) (ďalej len „Weifang“) a spoločnosťou TTCA Co., Ltd. (doplnkový kód TARIC A878) (ďalej len „TTCA“) spolu s Čínskou obchodnou komorou dovozcov a vývozcov kovov, minerálov a chemikálií (ďalej len „komora“) rozhodnutím 2008/899/ES (3).

               (3)

               Po preskúmaní pred uplynutím platnosti a čiastočnom predbežnom preskúmaní (ďalej len „preskúmania“) Komisia zachovala opatrenia a zmenila ich rozsah vykonávacím nariadením (EÚ) 2015/82 (4). Platné antidumpingové clá na dovoz kyseliny citrónovej s pôvodom v ČĽR sú v rozsahu medzi 15,3 % a 42,7 % (ďalej len „platné opatrenia“).

               (4)

               Po preskúmaní Komisia prijala cenové záväzky okrem iných od spoločností TTCA a Weifang spolu s komorou vykonávacím rozhodnutím (EÚ) 2015/87 (5).

               (5)

               Záväzky prijaté od spoločností Weifang a TTCA (ďalej len „dotknutí vyvážajúci výrobcovia“) sa zakladajú na indexácii minimálnych cien v súlade s verejným kótovaním kukurice v Únii, ktorá je hlavnou surovinou bežne používanou pri výrobe kyseliny citrónovej.

               (6)

               Na základe prešetrovania obchádzania Komisia rozšírila platné opatrenia na dovoz kyseliny citrónovej zasielanej z Malajzie vykonávacím nariadením (EÚ) 2016/32 (6) (ďalej len „prešetrovanie obchádzania“).

               (7)

               Z prešetrovania obchádzania vyplynulo, že platné opatrenia sa obchádzajú prekládkou cez Malajziu. Výsledky prešetrovania obchádzania osobitne poukázali na súbežný nárast vývozu z ČĽR do Malajzie a dovoz z Malajzie do Únie. Počas prešetrovania obchádzania sa nezistila žiadna skutočná výroba kyseliny citrónovej v Malajzii. Pri prešetrovaní obchádzania spolupracovalo šesť čínskych vyvážajúcich výrobcov (vrátane spoločností Weifang a TTCA). Vývoz vyvážajúcich výrobcov spolupracujúcich počas prešetrovania obchádzania predstavoval približne 69 % čínskeho vývozu do Malajzie v období od 1. januára 2014 do marca 2015.

         B.   PODMIENKY ZÁVÄZKU, KTORÉ BOLI PORUŠENÉ

               (8)

               Dotknutí vyvážajúci výrobcovia súhlasili okrem iného, že budú ihneď informovať Komisiu o každej zmene svojej podnikovej štruktúry, ktorá sa vyskytne počas uplatňovania záväzku. Takisto súhlasili, že zapojenie sa do systému obchodovania, ktoré vedie k riziku obchádzania, predstavuje porušenie záväzku.

         C.   PODMIENKY ZÁVÄZKU, KTORÉ UMOŽŇUJÚ ODVOLANIE ZO STRANY KOMISIE, AK NEDOŠLO K PORUŠENIU ZÁVÄZKU

               (9)

               V záväzku sa takisto stanovuje, že Komisia môže odvolať prijatie záväzku kedykoľvek počas obdobia jeho uplatňovania, ak sa ukáže, že monitorovanie a presadzovanie nie sú realizovateľné.

         D.   MONITOROVANIE DOTKNUTÝCH VYVÁŽAJÚCICH VÝROBCOV

               (10)

               Pri monitorovaní dodržiavania záväzku Komisia overila informácie, ktoré predložili dotknutí vyvážajúci výrobcovia a ktoré boli relevantné vzhľadom na záväzok. Okrem toho vykonala overovanie v priestoroch dotknutých vyvážajúcich výrobcov. Vzhľadom na zistenia prešetrovania obchádzania, ako sa uvádza v odôvodnení 7, Komisia overila vývozné transakcie do Malajzie a riziko obchádzania vo všeobecnosti. Zistenia sa uvádzajú v odôvodneniach 11 až 20.

         E.   DÔVODY NA ODVOLANIE PRIJATIA ZÁVÄZKU

               (11)

               Spoločnosť TTCA neoznámila zmeny v štruktúre spoločnosti. Zmeny sa uskutočnili už v roku 2012 a boli oznámené až na začiatku overovania na mieste v decembri 2015.

               (12)

               Komisia toto tvrdenie posúdila a dospela k záveru, že spoločnosť TTCA porušila svoju oznamovaciu povinnosť.

               (13)

               Vývoz do Malajzie dotknutých vyvážajúcich výrobcov predstavuje viac ako 70 % vývozu, ktorý oznámili všetci spolupracujúci výrobcovia počas prešetrovania obchádzania. Obaja vyvážajúci výrobcovia oznámili významný vývoz kyseliny citrónovej distribútorom/obchodníkom v Malajzii. Počas overovania na mieste dotknutí vyvážajúci výrobcovia nevedeli poskytnúť dôkazy o konečnom mieste určenia tohto vývozu a obe spoločnosti tvrdili, že nesledujú svoje výrobky po tom, ako ich predajú do tretej krajiny. Po uskutočnení overovania na mieste Komisia poskytla obom vyvážajúcim výrobcom dostatok času na predloženie dôkazov o konečnom mieste určenia.

               (14)

               Predložená dokumentácia nepostačovala na preukázanie konečného miesta určenia pre všetok tovar vyvezený do Malajzie.

               (15)

               Komisia poukazuje na zistenia prešetrovania obchádzania, ako sa uvádza v odôvodnení 7, najmä absenciu skutočnej výroby v Malajzii a súbežný nárast vývozu z ČĽR do Malajzie a dovoz z Malajzie do Únie. Keďže väčšina vývozu do Malajzie sa uskutočnila zo strany dotknutých vyvážajúcich výrobcov, Komisia dospela k záveru, že obaja výrobcovia sa zapojili do systému obchodovania, ktorý viedol k riziku obchádzania.

               (16)

               Okrem toho štatistické údaje týkajúce sa oboch vyvážajúcich výrobcov poukázali na to, že ich vývoz obchodníkom/distribútorom v Malajzii výrazne poklesol po začatí prešetrovania obchádzania.

               (17)

               Komisia posúdila túto zmenu v štruktúre obchodu. Dospela k záveru, že na túto zmenu v štruktúre obchodu neexistoval žiadny iný dôvod ako začatie prešetrovania obchádzania, čím sa teda potvrdila existencia rizika obchádzania.

               (18)

               Komisia zároveň posúdila nemožnosť vysledovať vývoz oboch vyvážajúcich výrobcov do iných tretích krajín. Dospela k záveru, že existuje riziko obchádzania, ako napríklad v Malajzii, najmä pokiaľ vyvážajúci výrobcovia pripustili, že konečné miesto určenia vývozu nezisťujú.

               (19)

               Komisia posúdila všetky zistenia a dospela k záveru, že spoločnosti TTCA a Weifang vstúpili do systémov obchodovania vedúcich k riziku obchádzania. Preto došlo k porušeniu záväzku.

               (20)

               Okrem toho na základe zistení z prešetrovania obchádzania Komisia dospela k záveru, že v dôsledku štruktúry obchodu a nemožnosti vysledovania vývozných transakcií sa monitorovanie plnenia záväzku spoločností TTCA a Weifang stalo nerealizovateľným. Dôvodom je to, že nie je možné monitorovať, či sa tovar predaný dotknutými vyvážajúcimi výrobcami do tretích krajín nedostane do voľného obehu v Únii.

         F.   ZÁVER

               (21)

               Zistenia o porušení záväzku a jeho nerealizovateľnosti v súvislosti so spoločnosťami TTCA a Weifang odôvodňujú odvolanie prijatia záväzku vo vzťahu k dotknutým vyvážajúcim výrobcom podľa článkov 8 ods. 7 a 8 ods. 9 základného nariadenia a podľa podmienok záväzku.

         G.   PÍSOMNÉ PODANIA A VYPOČUTIA

               (22)

               V súlade s článkom 8 ods. 9 základného nariadenia dostali zainteresované strany možnosť byť vypočuté a vyjadriť svoje stanovisko.

               (23)

               Komora spolu so spoločnosťami TTCA a Weifang zopakovali návrh akčného plánu na zlepšenie plnenia záväzku, ktorý bol predložený po overovaní uvedenom v odôvodnení 10. V pláne sa stanovil doplňujúci monitorovací mechanizmus, v rámci ktorého by všetky spoločnosti, na ktoré sa vzťahujú záväzky, Komisii pravidelne predkladali rozšírenú správu o predajoch v tretích krajinách a komora by uplatňovala opatrenia včasného varovania, aby sa predišlo prekládkam. Tento nový mechanizmus by však spôsobil neuskutočniteľnosť monitorovania. V každom prípade sa navrhovaný mechanizmus týka budúceho plnenia záväzku a neslúži na nápravu predchádzajúceho porušenia a nesúladu.

               (24)

               Spoločnosti Weifang a TTCA vo svojich písomných podaniach spochybnili priamu súvislosť medzi zmenami vo vyvážaných množstvách do Malajzie a prekládkami, keďže zmena vo vyvážanom množstve odzrkadľuje iba zmeny v exogénnych faktoroch, t. j. pokles dopytu na trhu. Tvrdili, že záver Komisie týkajúci sa zmeny v štruktúre obchodu nie je podložený dôkazmi a aj naďalej je to len predpoklad. Z prešetrovania obchádzania uvedeného v odôvodnení 7 vyplynulo, že platné opatrenia sa obchádzali prekládkou cez Malajziu. Prešetrovaním obchádzania sa zistilo, že po uložení opatrení na dotknutý výrobok v decembri 2008 došlo k významnej zmene v štruktúre obchodu týkajúcej sa vývozu z ČĽR a Malajzie do Únie, a že pre takúto zmenu neexistuje iná dostatočná náležitá príčina alebo ekonomické odôvodnenie, než je uloženie opatrení. Na základe štatistických údajov a údajov, ktoré poskytli spoločnosti, ako sa uvádza v odôvodnení 15, väčšinu vývozu do Malajzie uskutočnili dotknutí vyvážajúci výrobcovia počas obdobia rokov 2011 – 2015. Preto tvrdenia spoločností TTCA a Weifang nemožno uznať.

               (25)

               Spoločnosti Weifang a TTCA nepripúšťajú svoju zodpovednosť za sledovanie svojich predajov neprepojeným obchodníkom v tretích krajinách. V skutočnosti spoločnosti pripustili, že nutnosť obrátiť sa na nezávislých obchodníkov v tretích krajinách prakticky znemožňuje vysledovať ďalšie predaje vzhľadom na charakter tovaru a trhu. Tieto skutočnosti potvrdzujú vysoké riziko obchádzania opatrení s využitím prekládok, v dôsledku ktorých sa tento záväzok nedá splniť.

               (26)

               Spoločnosť TTCA tvrdila, že z nedbanlivosti, a nie úmyselne porušila záväzok, keď Komisii neoznámila niektoré zmeny vo svoje podnikovej štruktúre. Spoločnosť tvrdila, že zmeny oznámila Komisii pri dvoch príležitostiach: počas preskúmania pred uplynutím platnosti, ako aj počas prešetrovania obchádzania. Spoločnosť TTCA tvrdila, že zmeny nemali žiadny negatívny vplyv na plnenie záväzku. Komisia nemôže uznať tieto dôvody, keďže spoločnosť nedodržala jasnú oznamovaciu povinnosť stanovenú v záväzku, konkrétne, že okamžite Európskej komisii oznámi akékoľvek zmeny vo svojej podnikovej štruktúre, keďže takéto zmeny môžu viesť k potrebe upraviť určité aspekty záväzku a/alebo jeho monitorovania, ak to Komisia pokladá za potrebné. Takéto zmeny sa musia oznámiť priamo a výslovne v rámci monitorovania, najmä vzhľadom na nepretržitý kontakt medzi spoločnosťami, na ktoré sa vzťahujú záväzky, a príslušnými útvarmi Komisie.

               (27)

               Okrem toho komora spolu so spoločnosťami TTCA a Weifang poukázala na to, že pokračovanie záväzku je záujmom Únie. Komora a spoločnosti TTCA a Weifang tvrdia, že v dôsledku odvolania dôjde k zvýšeniu nestálosti cien, čo je pre používateľov kyseliny citrónovej nepriaznivý jav. Komisia nemôže toto tvrdenie uznať. Nestálosť cien môže byť vlastnosťou akéhokoľvek daného výrobku, ale ako taká nie je faktorom, ktorý vplýva na posúdenie uskutočniteľnosti alebo porušenia záväzkov.

               (28)

               Žiadny z dôvodov predložených komorou a vyvážajúcimi výrobcami nie je taký, aby zmenil posúdenie Komisie, podľa ktorého došlo k porušeniu plnenia záväzku a prakticky už nebolo možné jeho monitorovanie.

         H.   ODVOLANIE PRIJATIA ZÁVÄZKU A ULOŽENIE KONEČNÝCH CIEL

               (29)

               Komisia preto dospela v súlade s článkom 8 ods. 9 základného nariadenia a takisto v súlade s príslušnými ustanoveniami záväzku, na základe ktorých je Komisia oprávnená jednostranne odvolať záväzok, k záveru, že prijatie záväzku ponúknutého spoločnosťami Weifang a TTCA by sa malo odvolať a vykonávacie rozhodnutie (EÚ) 2015/87 by sa malo zmeniť. Konečné antidumpingové clo uložené v článku 1 vykonávacieho nariadenia (EÚ) 2015/82 by sa malo zodpovedajúcim spôsobom uplatniť na dovoz príslušného výrobku vyrábaného spoločnosťami Weifang Ensign Industry Co., Ltd. (doplnkový kód TARIC A882) a TTCA Co., Ltd. (doplnkový kód TARIC A878),

         PRIJALA TOTO NARIADENIE:
   Článok 1
   Prijatie záväzku v súvislosti so spoločnosťami Weifang Ensign Industry Co., Ltd. (doplnkový kód TARIC A882) a TTCA Co., Ltd. (doplnkový kód TARIC A878) spolu s Čínskou obchodnou komorou dovozcov a vývozcov kovov, minerálov a chemických látok sa týmto odvoláva.
   Článok 2
   Tabuľka v článku 1 vykonávacieho rozhodnutia (EÚ) 2015/87 sa nahrádza touto tabuľkou:

               Krajina

               Spoločnosť

               Doplnkový kód TARIC

               Čínska ľudová republika

               COFCO Biochemical (Anhui) Co., Ltd. – No 1 COFCO Avenue, Bengbu City 233010, provincia Anhui

               A874

               výrobca: spoločnosť RZBC Co., Ltd. – No 9 Xinghai West Road, Rizhao City, provincia Shandong, ČĽR a predajca: s ňou prepojená obchodná spoločnosť RZBC Imp. & Exp. Co., Ltd. – No 66 Lvzhou South Road, Rizhao City, provincia Shandong

               A926

               výrobca: spoločnosť RZBC (Juxian) Co., Ltd. – No 209 Laiyang Road (West Side of North Chengyang Road), Juxian Economic Development Zone, Rizhao City, provincia Shandong, ČĽR a predajca: s ňou prepojená obchodná spoločnosť RZBC Imp. & Exp. Co., Ltd. – No 66 Lvzhou South Road, Rizhao City, provincia Shandong

               A927

               Jiangsu Guoxin Union Energy Co., Ltd. – No 1 Redian Road, Yixing Economic Development Zone, provincia Jiangsu

               A879

         Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. mája 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 22.12.2009, s. 51.

      (2)  Nariadenie Rady (ES) č. 1193/2008 z 1. decembra 2008, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz kyseliny citrónovej s pôvodom v Čínskej ľudovej republike (Ú. v. EÚ L 323, 3.12.2008, s. 1).

      (3)  Rozhodnutie Komisie 2008/899/ES z 2. decembra 2008, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu kyseliny citrónovej s pôvodom v Čínskej ľudovej republike (Ú. v. EÚ L 323, 3.12.2008, s. 62).

      (4)  Vykonávacie nariadenie Komisie (EÚ) 2015/82 z 21. januára 2015, ktorým sa ukladá konečné antidumpingové clo na dovoz kyseliny citrónovej s pôvodom v Čínskej ľudovej republike po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009 a čiastočných priebežných preskúmaniach podľa článku 11 ods. 3 nariadenia (ES) č. 1225/2009 (Ú. v. EÚ L 15, 22.1.2015, s. 8).

      (5)  Vykonávacie rozhodnutie Komisie (EÚ) 2015/87 z 21. januára 2015, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu kyseliny citrónovej s pôvodom v Čínskej ľudovej republike (Ú. v. EÚ L 15, 22.1.2015, s. 75).

      (6)  Vykonávacie nariadenie Komisie (EÚ) 2016/32 zo 14. januára 2016, ktorým sa konečné antidumpingové clo uložené vykonávacím nariadením (EÚ) 2015/82 na dovoz kyseliny citrónovej s pôvodom v Čínskej ľudovej republike rozširuje na dovoz kyseliny citrónovej zasielanej z Malajzie, bez ohľadu na to, či má alebo nemá deklarovaný pôvod v Malajzii (Ú. v. EÚ L 10, 15.1.2016, s. 3).


title: Vykonávacie nariadenie Komisie (EÚ) č. 303/2012 zo 4. apríla 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               5.4.2012

               SK

               Úradný vestník Európskej únie

               L 99/30

         VYKONÁVACIE NARIADENIE KOMISIE (EÚ) č. 303/2012
   zo 4. apríla 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. apríla 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  CR

                  48,1

                  IL

                  135,3

                  MA

                  71,2

                  TN

                  102,9

                  TR

                  107,4

                  ZZ

                  93,0

                  0707 00 05

                  JO

                  225,1

                  TR

                  163,4

                  ZZ

                  194,3

                  0709 91 00

                  EG

                  68,9

                  ZZ

                  68,9

                  0709 93 10

                  JO

                  225,1

                  MA

                  46,5

                  TR

                  173,3

                  ZZ

                  148,3

                  0805 10 20

                  EG

                  49,3

                  IL

                  76,9

                  MA

                  51,3

                  TN

                  74,5

                  TR

                  61,6

                  ZA

                  47,4

                  ZZ

                  60,2

                  0805 50 10

                  EG

                  69,2

                  MX

                  39,8

                  TR

                  57,0

                  ZZ

                  55,3

                  0808 10 80

                  AR

                  87,5

                  BR

                  84,3

                  CA

                  120,7

                  CL

                  93,0

                  CN

                  91,1

                  MA

                  49,8

                  MK

                  31,8

                  US

                  165,2

                  UY

                  72,9

                  ZA

                  85,0

                  ZZ

                  88,1

                  0808 30 90

                  AR

                  100,2

                  CL

                  108,7

                  CN

                  67,1

                  US

                  107,0

                  ZA

                  118,1

                  ZZ

                  100,2

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2017/708 z 19. apríla 2017, ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia podané od 1. do 7. apríla 2017 v rámci colných kvót otvorených nariadením (ES) č. 341/2007 na cesnak

text:
                  20.4.2017

                  SK

                  Úradný vestník Európskej únie

                  L 104/14

            VYKONÁVACIE NARIADENIE KOMISIE (EÚ) 2017/708
      z 19. apríla 2017,
      ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia podané od 1. do 7. apríla 2017 v rámci colných kvót otvorených nariadením (ES) č. 341/2007 na cesnak
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
      keďže:

                  (1)

                  Nariadením Komisie (ES) č. 341/2007 (2) sa otvorili ročné colné kvóty na dovoz cesnaku.

                  (2)

                  Množstvá, na ktoré sa vzťahujú žiadosti o dovozné povolenia „A“ podané počas prvých siedmich kalendárnych dní mesiaca apríl 2017 na čiastkové obdobie od 1. júna 2017 do 31. augusta 2017, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia „A“ vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).

                  (3)

                  S cieľom zaistiť účinnosť opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

            PRIJALA TOTO NARIADENIE:
      Článok 1
      Na množstvá, na ktoré sa vzťahujú žiadosti o dovozné povolenia „A“ podané podľa nariadenia (ES) č. 341/2007 na čiastkové obdobie od 1. júna 2017 do 31. augusta 2017, sa uplatňujú prideľovacie koeficienty uvedené v prílohe k tomuto nariadeniu.
      Článok 2
      Toto nariadenie nadobúda účinnosť dňom jeho uverejnenia v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 19. apríla 2017

               Za Komisiu

               v mene predsedu

            Jerzy PLEWA

               generálny riaditeľ

               Generálne riaditeľstvo pre poľnohospodárstvo a rozvoj vidieka

         (1)  Ú. v. EÚ L 347, 20.12.2013, s. 671.

         (2)  Nariadenie Komisie (ES) č. 341/2007 z 29. marca 2007 o otvorení a ustanovení správy colných kvót a zavedení systému dovozných licencií a osvedčení o pôvode vzťahujúcich sa na cesnak a niektoré ďalšie poľnohospodárske výrobky dovezené z tretích krajín (Ú. v. EÚ L 90, 30.3.2007, s. 12).

         (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

         PRÍLOHA

                     Pôvod

                     Poradové číslo

                     Prideľovací koeficient – žiadosti podané na čiastkové obdobie od 1. júna 2017 do 31. augusta 2017
                     (v %)

                     Čína

                                 —

                                 tradiční dovozcovia

                     09.4105

                     —

                                 —

                                 noví dovozcovia

                     09.4100

                     0,511358

                     Iné tretie krajiny

                                 —

                                 tradiční dovozcovia

                     09.4106

                     —

                                 —

                                 noví dovozcovia

                     09.4102

                     —


title: Vykonávacie nariadenie Komisie (EÚ) č. 577/2013 z  28. júna 2013 o vzorových identifikačných dokladoch na nekomerčné premiestňovanie psov, mačiek a fretiek, o zostavení zoznamov území a tretích krajín a požiadavkách na formát, grafickú úpravu a jazyky vo vyhláseniach potvrdzujúcich súlad s určitými podmienkami stanovenými v nariadení Európskeho parlamentu a Rady (EÚ) č. 576/2013  Text s významom pre EHP

text:
               28.6.2013

               SK

               Úradný vestník Európskej únie

               L 178/109

         VYKONÁVACIE NARIADENIE KOMISIE (EÚ) č. 577/2013
   z 28. júna 2013
   o vzorových identifikačných dokladoch na nekomerčné premiestňovanie psov, mačiek a fretiek, o zostavení zoznamov území a tretích krajín a požiadavkách na formát, grafickú úpravu a jazyky vo vyhláseniach potvrdzujúcich súlad s určitými podmienkami stanovenými v nariadení Európskeho parlamentu a Rady (EÚ) č. 576/2013
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 576/2013 (1) z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (2), a najmä na článok 7 ods. 3, článok 11 ods. 4, článok 13 ods. 1 a 2, článok 21 ods. 2 a článok 25 ods. 2 uvedeného nariadenia,
   keďže:

               (1)

               Nariadením (EÚ) č. 576/2013 sa stanovujú veterinárne požiadavky platné pre nekomerčné premiestňovanie spoločenských zvierat do členského štátu z iného členského štátu alebo územia alebo tretej krajiny, ako aj pravidlá kontrol súladu takéhoto premiestňovania s právnymi predpismi. Uvedeným nariadením sa zrušilo a nahradilo nariadenie Európskeho Parlamentu a Rady (ES) č. 998/2003 z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat a ktorým sa mení a dopĺňa smernica Rady 92/65/EHS.

               (2)

               Psy, mačky a fretky sú uvedené v zozname v časti A prílohy I k nariadeniu (EÚ) č. 576/2013 ako druhy zvierat zahrnuté do rozsahu pôsobnosti tohto nariadenia.

               (3)

               V nariadení (EÚ) č. 576/2013 sa stanovuje, že psy, mačky a fretky sa nesmú premiestňovať do členského štátu z iného členského štátu alebo z území alebo tretích krajín, ak sa nepodrobili očkovaniu proti besnote, ktoré spĺňa požiadavky platnosti stanovené v prílohe III k uvedenému nariadeniu. Premiestňovanie šteniat, mačiat a mláďat fretiek, ktoré nie sú očkované alebo ktoré nespĺňajú požiadavky platnosti stanovené v prílohe III k uvedenému nariadeniu, môže byť povolené z členských štátov alebo z území alebo tretích krajín uvedených v zozname podľa článku 13 nariadenia (EÚ) č. 576/2013 v prípade, ak majiteľ alebo oprávnená osoba (okrem iného) predložia podpísané vyhlásenie, že spoločenské zvieratá od chvíle narodenia do nekomerčného premiestnenia neprišli do styku so žiadnymi voľne žijúcimi zvieratami druhov náchylných na besnotu. Preto je vhodné stanoviť v tomto nariadení požiadavky na formát, grafickú úpravu a jazyky uvedeného vyhlásenia.

               (4)

               Okrem toho sa v nariadení (EÚ) č. 576/2013 stanovuje, že Komisia má prijať dva zoznamy území alebo tretích krajín, pri ktorých sa nevyžaduje, aby psy, mačky alebo fretky premiestňované na nekomerčné účely do členského štátu absolvovali titračný test na prítomnosť protilátok proti besnote. V jednom z týchto zoznamov by mali byť zahrnuté uvedené územia alebo tretie krajiny, ktoré preukázali, že sa v nich uplatňujú predpisy, ktorých obsah a účinok sú rovnaké ako obsah a účinok predpisov uplatňovaných členskými štátmi. Druhý zoznam by mal obsahovať tie územia alebo tretie krajiny, ktoré preukázali, že spĺňajú minimálne kritériá stanovené v článku 13 ods. 2 nariadenia (EÚ) č. 576/2013. Preto je vhodné, aby uvedené zoznamy boli stanovené v prílohe k tomuto nariadeniu.

               (5)

               V uvedených zoznamoch by sa navyše mali zohľadniť ustanovenia prístupovej zmluvy s Chorvátskom, podľa ktorej by sa Chorvátsko malo stať členom Európskej únie 1. júla 2013, ako aj rozhodnutie Európskej rady 2012/419/EÚ z 11. júla 2012, ktorým sa mení a dopĺňa štatút Mayotte vo vzťahu k Európskej únii (3) a podľa ktorého s účinnosťou od 1. januára 2014 prestáva byť Mayotte zámorskou krajinou alebo územím, na ktoré sa vzťahujú ustanovenia štvrtej časti Zmluvy o fungovaní Európskej únie, a stáva sa najvzdialenejším regiónom Únie v zmysle článku 349 uvedenej zmluvy.

               (6)

               V nariadení (EÚ) č. 576/2013 sa takisto stanovuje, že psy, mačky a fretky sa nesmú premiestňovať do členského štátu z iného územia alebo inej tretej krajiny, ako sú územia alebo tretie krajiny uvedené v prílohe k tomuto nariadeniu, okrem prípadov, keď absolvovali titračný test na prítomnosť protilátok proti besnote, ktorý spĺňa požiadavky platnosti stanovené v prílohe IV k nariadeniu (EÚ) č. 576/2013. Uvedený test sa však nevzťahuje na tranzit cez jedno z uvedených území alebo jednu z uvedených tretích krajín v prípadoch, keď majiteľ alebo oprávnená osoba predložia podpísané vyhlásenie, že zvieratá sa nedostali do styku so zvieratami druhov náchylných na besnotu a zostali zaistené v dopravnom prostriedku alebo v obvode medzinárodného letiska. Preto je vhodné stanoviť v tomto nariadení požiadavky na formát, grafickú úpravu a jazyky uvedeného vyhlásenia.

               (7)

               Požiadavky platnosti stanovené v prílohe IV k nariadeniu (EÚ) č. 576/2013 zahŕňajú povinnosť vykonať test v laboratóriu schválenom v súlade s rozhodnutím Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (4) a podľa ktorého má laboratórium Agence française de sécurité sanitaire des aliments (AFSSA) v Nancy vo Francúzsku (od 1. júla 2010 je súčasťou Agence nationale de sécurité sanitaire de l'alimentation, de l’environnement et du travail, ANSES) hodnotiť laboratóriá v členských štátoch a tretích krajinách na účely ich oprávnenia vykonávať sérologické skúšky s cieľom monitorovať účinnosť očkovacích látok proti besnote u psov, mačiek a fretiek.

               (8)

               Nariadením (EÚ) č. 576/2013 sa takisto stanovuje, že psy, mačky a fretky premiestnené do členského štátu z iného členského štátu na nekomerčné účely musia byť sprevádzané identifikačným dokladom v podobe pasu v súlade so vzorom, ktorý má schváliť Komisia. Uvedený vzor by mal obsahovať kolónky na vpísanie informácií stanovených v nariadení (EÚ) č. 576/2013. Vzor a dodatočné požiadavky na pas by mali byť stanovené v prílohe k tomuto nariadeniu a v záujme jasnosti a zjednodušenia právnych predpisov Únie by sa malo zrušiť rozhodnutie Komisie 2003/803/ES z 26. novembra 2003, ktorým sa stanovuje vzor pasu pre pohyb psov, mačiek a fretiek vo vnútri Spoločenstva (5).

               (9)

               V nariadení (EÚ) č. 576/2013 sa takisto stanovuje, že psy, mačky a fretky premiestnené do členského štátu z územia alebo tretej krajiny na nekomerčné účely musia byť sprevádzané identifikačným dokladom v podobe veterinárneho osvedčenia v súlade so vzorom, ktorý má schváliť Komisia. Uvedený vzor by mal obsahovať kolónky na vpísanie informácií stanovených v nariadení (EÚ) č. 576/2013. Preto je vhodné stanoviť vzor v prílohe k tomuto nariadeniu.

               (10)

               Odchylne od formátu veterinárneho osvedčenia stanoveného v prípade premiestnenia do členského štátu z územia alebo tretej krajiny sa v nariadení (EÚ) č. 576/2013 stanovuje, že členské štáty majú povoľovať nekomerčné premiestňovanie psov, mačiek a fretiek z území alebo tretích krajín, ktoré preukázali, že sa v nich uplatňujú predpisy, ktorých obsah a účinok sú rovnaké ako obsah a účinok predpisov uplatňovaných členskými štátmi, ak bol sprievodný identifikačný doklad vydaný v súlade s postupom predpísaným pre prípad premiestnenia do členského štátu z iného členského štátu. Použitie vzorového pasu v takýchto prípadoch si však vyžaduje viacero technických úprav, predovšetkým pokiaľ ide o údaje na titulnej strane, ktoré nemôžu byť v úplnom súlade s požiadavkami platnými pre pasy vydané členským štátom. Z dôvodu jasnosti je preto vhodné stanoviť vzor takýchto pasov v tomto nariadení.

               (11)

               Nariadením (EÚ) č. 576/2013 sa stanovuje, že ak počet psov, mačiek alebo fretiek premiestňovaných na nekomerčné účely v rámci jedného premiestnenia prekročí päť, na uvedené zvieratá sa vzťahujú príslušné veterinárne požiadavky stanovené v smernici Rady 92/65/EHS (6) z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I k smernici 90/425/EHS, a na ich dovoz do Spoločenstva, s výnimkou osobitných podmienok a určitých kategórií zvierat.

               (12)

               Okrem toho bolo prijaté rozhodnutie Komisie 2004/839/ES z 3. decembra 2004, ktorým sa stanovujú podmienky pre nekomerčné premiestňovanie šteniat a mačiat z tretích krajín do Spoločenstva (7), a rozhodnutie Komisie 2005/91/ES z 2. februára 2005, ktorým sa stanovuje obdobie, po uplynutí ktorého sa očkovanie proti besnote považuje za účinné (8), s cieľom stanoviť jednotné predpisy na vykonávanie nariadenia (ES) č. 998/2003. Predpisy v uvedených aktoch boli zrevidované a v súčasnosti sú zahrnuté do ustanovení nariadenia (EÚ) č. 576/2013. Preto by v záujme jasnosti a zjednodušenia právnych predpisov Únie mali byť zrušené nariadenia 2004/839/ES a 2005/91/ES.

               (13)

               Smernicou Rady 96/93/ES zo 17. decembra 1996 o osvedčovaní zvierat a živočíšnych výrobkov (9) sa stanovujú pravidlá, ktoré sa majú dodržiavať pri vydávaní osvedčení požadovaných na základe veterinárnych právnych predpisov s cieľom predchádzať zavádzajúcemu alebo podvodnému osvedčovaniu. Je vhodné zabezpečiť, aby úradní veterinárni lekári z tretích krajín uplatňovali pravidlá a zásady aspoň rovnocenné tým, ktoré sú stanovené v uvedenej smernici.

               (14)

               V delegovanom nariadení Komisie (EÚ) č. 1152/2011 zo 14. júla 2011, ktorým sa dopĺňa nariadenie Európskeho parlamentu a Rady (ES) č. 998/2003, pokiaľ ide o preventívne zdravotné opatrenia na kontrolu infekcie Echinococcus multilocularis u psov (10), sa stanovuje, že od. 1 januára 2012 musia byť psy vstupujúce na územie členských štátov alebo ich častí uvedených v prílohe I uvedeného nariadenia ošetrené proti parazitovi Echinococcus multilocularis v súlade s požiadavkami stanovenými v predmetnom nariadení.

               (15)

               Toto nariadenie by sa malo uplatňovať bez toho, aby bolo dotknuté rozhodnutie Komisie 2006/146/ES z 21. februára 2006 o určitých ochranných opatreniach so zreteľom na kalone, psy a mačky pochádzajúce z Malajzie (polostrov) a Austrálie (11), ktorým sa zakazuje dovoz psov a mačiek z Malajzie (polostrova) a mačiek z Austrálie, kým nebudú splnené určité podmienky týkajúce sa choroby spôsobenej vírusom nipah a choroby spôsobenej vírusom hendra.

               (16)

               Toto nariadenie by sa malo uplatňovať od dátumu uplatňovania nariadenia (EÚ) č. 576/2013.

               (17)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Požiadavky na formát, grafickú úpravu a jazyky vyhlásení uvedených v článkoch 7, 11 a 12 nariadenia (EÚ) č. 576/2013
   1.   Vyhlásenia uvedené v článku 7 ods. 2 písm. a) a článku 11 ods. 2 nariadenia (EÚ) č. 576/2013 sú vyhotovené v súlade s formátom a grafickou úpravou stanovenými v časti 1 prílohy I k tomuto nariadeniu a s jazykovými požiadavkami stanovenými v časti 3 uvedenej prílohy.
   2.   Vyhlásenia uvedené v článku 12 ods. 1 písm. c) nariadenia (EÚ) č. 576/2013 sú vyhotovené v súlade s formátom a grafickou úpravou stanovenými v časti 2 prílohy I k tomuto nariadeniu a s jazykovými požiadavkami stanovenými v časti 3 uvedenej prílohy.
   Článok 2
   Zoznamy území a tretích krajín uvedené v článku 13 nariadenia (EÚ) č. 576/2013
   1.   Zoznam území a tretích krajín uvedený v článku 13 ods. 1 nariadenia (EÚ) č. 576/2013 je stanovený v časti 1 prílohy II k tomuto nariadeniu.
   2.   Zoznam území a tretích krajín uvedený v článku 13 ods. 2 nariadenia (EÚ) č. 576/2013 je stanovený v časti 2 prílohy II k tomuto nariadeniu.
   Článok 3
   Vzor pasov pre nekomerčné premiestňovanie psov, mačiek alebo fretiek
   1.   Pas uvedený v článku 21 ods. 1 nariadenia (EÚ) č. 576/2013 je vyhotovený v súlade so vzorom stanoveným v časti 1 prílohy III k tomuto nariadeniu a s dodatočnými požiadavkami stanovenými v časti 2 uvedenej prílohy.
   2.   Odchylne od odseku 1 sú pasy, vydané podľa článku 27 písm. a) nariadenia (EÚ) č. 576/2013, na jednom z území alebo jednej z tretích krajín uvedených v časti 1 prílohy II k tomuto nariadeniu, vyhotovené v súlade so vzorom stanoveným v časti 3 prílohy III k tomuto nariadeniu a s dodatočnými požiadavkami stanovenými v časti 4 uvedenej prílohy.
   Článok 4
   Veterinárne osvedčenie pre nekomerčné premiestňovanie psov, mačiek alebo fretiek do Únie
   Veterinárne osvedčenie uvedené v článku 25 ods. 1 nariadenia (EÚ) č. 576/2013 je

               a)

               vyhotovené v súlade so vzorom stanoveným v časti 1 prílohy IV k tomuto nariadeniu;

               b)

               náležite vyplnené a vydané v súlade s vysvetlivkami uvedenými v časti 2 danej prílohy;

               c)

               doplnené písomným vyhlásením majiteľa uvedeným v článku 25 ods. 3 nariadenia (EÚ) č. 576/2013, ktoré je vyhotovené v súlade so vzorom uvedeným v oddiele A časti 3 uvedenej prílohy a s dodatočnými požiadavkami stanovenými v oddiele B časti 3 danej prílohy.

         Článok 5
   Zrušovacie ustanovenia
   Zrušujú sa rozhodnutia 2003/803/ES, 2004/839/ES a 2005/91/ES.
   Článok 6
   Nadobudnutie účinnosti a uplatňovanie
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 29. decembra 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júna 2013

            Za Radu

            predseda

         José Manuel BARROSO

      (1)  Pozri stranu 1 tohto úradného vestníka.

      (2)  Ú. v. EÚ L 146, 13.6.2003, s. 1.

      (3)  Ú. v. EÚ L 204, 31.7.2012, s. 131.

      (4)  Ú. v. ES L 79, 30.3.2000, s. 40.

      (5)  Ú. v. EÚ L 312, 27.11.2003, s. 1.

      (6)  Ú. v. ES L 268, 14.9.1992, s. 54.

      (7)  Ú. v. EÚ L 361, 8.12.2004, s. 40.

      (8)  Ú. v. EÚ L 31, 4.2.2005, s. 61.

      (9)  Ú. v. ES L 13, 16.1.1997, s. 28.

      (10)  Ú. v. EÚ L 296, 15.11.2011, s. 6.

      (11)  Ú. v. EÚ L 55, 25.2.2006, s. 44.

      PRÍLOHA I

         Požiadavky na formát, grafickú úpravu a jazyky vyhlásenia

         uvedeného v článku 7 ods. 2 písm. a), článku 11 ods. 2 a článku 12 ods. 1 písm. c) nariadenia (EÚ) č. 576/2013

      ČASŤ 1

         Format and layout of the declaration referred to in point (a) of Article 7(2) and of Article 11(2) of Regulation (EU) No 576/2013

      ČASŤ 2

         Požiadavky na formát a grafickú úpravu vyhlásenia uvedeného v článku 12 ods. 1 písm. c) nariadenia (EÚ) č. 576/2013

      ČASŤ 3

         Jazykové požiadavky na vyhlásenia uvedené v článku 7 ods. 2 písm. a), článku 11 ods. 2 a v článku 12 ods. 1 písm. c) nariadenia (EÚ) č. 576/2013

      Vyhlásenia sa vyhotovia aspoň v jednom úradnom jazyku cieľového členského štátu/členského štátu, do ktorého sa uskutočňuje vstup, a v anglickom jazyku.

      PRÍLOHA II

         Zoznam území a tretích krajín uvedených v článku 13 nariadenia (EÚ) č. 576/2013

      ČASŤ 1

         Zoznam území a tretích krajín uvedených v článku 13 ods. 1 nariadenia (EÚ) č. 576/2013

                  Kód ISO

                  Územie alebo tretia krajina

                  AD

                  Andorra

                  CH

                  Švajčiarsko

                  FO

                  Faerské ostrovy

                  GI

                  Gibraltár

                  GL

                  Grónsko

                  HR (1)

                  Chorvátsko

                  IS

                  Island

                  LI

                  Lichtenštajnsko

                  MC

                  Monako

                  NO

                  Nórsko

                  SM

                  San Maríno

                  VA

                  Vatikánsky mestský štát

      ČASŤ 2

         Zoznam území a tretích krajín uvedených v článku 13 ods. 2 nariadenia (EÚ) č. 576/2013

                  Kód ISO

                  Územie alebo tretia krajina

                  Zahrnuté územia

                  AC

                  Ostrov Ascension

                  AE

                  Spojené arabské emiráty

                  AG

                  Antigua a Barbuda

                  AR

                  Argentína

                  AU

                  Austrália

                  AW

                  Aruba

                  BA

                  Bosna a Hercegovina

                  BB

                  Barbados

                  BH

                  Bahrajn

                  BM

                  Bermudy

                  BQ

                  Bonaire, Sint Eustatius a Saba

                  BY

                  Bielorusko

                  CA

                  Kanada

                  CL

                  Čile

                  CW

                  Curaçao

                  FJ

                  Fidži

                  FK

                  Falklandské ostrovy

                  HK

                  Hongkong

                  JM

                  Jamajka

                  JP

                  Japonsko

                  KN

                  Svätý Krištof a Nevis

                  KY

                  Kajmanie ostrovy

                  LC

                  Svätá Lucia

                  MS

                  Montserrat

                  MU

                  Maurícius

                  MX

                  Mexiko

                  MY

                  Malajzia

                  NC

                  Nová Kaledónia

                  NZ

                  Nový Zéland

                  PF

                  Francúzska Polynézia

                  PM

                  Saint Pierre a Miquelon

                  RU

                  Rusko

                  SG

                  Singapur

                  SH

                  Svätá Helena

                  SX

                  Svätý Martin

                  TT

                  Trinidad a Tobago

                  TW

                  Taiwan

                  US

                  Spojené štáty americké

                  AS – Americká Samoa
                  GU – Guam
                  MP – Ostrovy Severné Mariány
                  PR – Portoriko
                  VI – Americké Panenské ostrovy

                  VC

                  Svätý Vincent a Grenadíny

                  VG

                  Britské Panenské ostrovy

                  VU

                  Vanuatu

                  WF

                  Wallis a Futuna

                  YT (2)

                  Mayotte

         (1)  Uplatniteľné iba dovtedy, kým sa tento pristupujúci štát nestane členským štátom Únie.

         (2)  Uplatniteľné iba dovtedy, kým sa toto územie nestane najvzdialenejším regiónom Únie v zmysle článku 349 ZFEÚ.

      PRÍLOHA III

         Vzory pasov pre nekomerčné premiestňovanie psov, mačiek alebo fretiek

      ČASŤ 1

         Vzor pasu vydaného v členskom štáte

      ČASŤ 2

         Dodatočné požiadavky týkajúce sa pasu vydaného v členskom štáte

                  1.

                  Formát pasu:
                  Rozmer pasu je 100 × 152 mm.

                  2.

                  Obálka pasu:

                              a)

                              predná strana obálky:

                                          i)

                                          farba: modrá (PANTONE® Reflex Blue) so žltými hviezdami (PANTONE® Yellow) v hornej štvrtine v súlade so špecifikáciami európskeho znaku (1);

                                          ii)

                                          slová „Európska únia“ a názov členského štátu vydania sú vytlačené rovnakým písmom;

                                          iii)

                                          v dolnej časti je vytlačený kód krajiny ISO pre príslušný členský štát vydania, za ktorým nasleduje jedinečný alfanumerický kód (označený ako „číslo“ vo vzore pasu uvedenom v časti 1).;

                              b)

                              vnútorná predná strana obálky a vnútorná zadná strana obálky: biela farba;

                              c)

                              zadná strana obálky: modrá farba (PANTONE® Reflex Blue).

                  3.

                  Poradie záhlaví a číslovania strán v pase:

                              a)

                              poradie záhlaví (rímskymi číslicami) musí byť presne dodržané;

                              b)

                              strany pasu sú očíslované v dolnej časti jednotlivých strán nasledujúcim spôsobom: „x z n“, kde x je aktuálna strana a n je celkový počet strán pasu;

                              c)

                              kód krajiny ISO pre príslušný členský štát vydania, za ktorým nasleduje jedinečný alfanumerický kód, je vytlačený na každej strane pasu;

                              d)

                              počet strán, veľkosť a tvar kolónok vo vzore pasu uvedenom v časti 1 sú orientačné.

                  4.

                  Jazyky:
                  Všetok vytlačený text musí byť v úradnom jazyku (úradných jazykoch) členského štátu vydania a v anglickom jazyku.

                  5.

                  Bezpečnostné prvky:

                              a)

                              po zapísaní požadovaných informácií do oddielu III pasu sa stránka zataví do priehľadného adhézneho laminátu;

                              b)

                              ak informácie na niektorej strane pasu majú podobu nálepky, nálepka sa zataví do priehľadného adhézneho laminátu, pod podmienkou, že ide o nálepku, ktorá sa pri odstránení nezničí.

            ČASŤ 3

         Vzor pasu vydaného na jednom z území alebo v jednej z tretích krajín uvedených v časti 1 prílohy II k tomuto nariadeniu

      ČASŤ 4

         Dodatočné požiadavky týkajúce sa pasu vydaného na jednom z území alebo jednej z tretích krajín uvedených v časti 1 prílohy II k tomuto nariadeniu

                  1.

                  Formát pasu:
                  Rozmer pasu je 100 × 152 mm.

                  2.

                  Obálka pasu:

                              a)

                              predná strana obálky:

                                          i)

                                          farba: jednofarebná PANTONE® a štátny znak v hornej štvrtine;

                                          ii)

                                          v dolnej časti je vytlačený kód krajiny ISO pre príslušné územie alebo tretiu krajinu vydania, za ktorým nasleduje jedinečný alfanumerický kód (označený ako „číslo“ vo vzore pasu uvedenom v časti 3);

                              b)

                              vnútorná predná strana obálky a vnútorná zadná strana obálky: biela farba;

                              c)

                              zadná strana obálky: jednofarebná PANTONE®

                  3.

                  Poradie záhlaví a číslovanie strán v pase

                              a)

                              poradie záhlaví (rímskymi číslicami) musí byť presne dodržané;

                              b)

                              strany pasu sú očíslované v dolnej časti jednotlivých strán nasledujúcim spôsobom: „x z n“, kde x je aktuálna strana a n je celkový počet strán pasu;

                              c)

                              kód krajiny ISO pre príslušné územie alebo tretiu krajinu vydania, za ktorým nasleduje jedinečný alfanumerický kód, je vytlačený na každej strane pasu;

                              d)

                              počet strán, veľkosť a tvar kolónok vo vzore pasu uvedenom v časti 3 sú orientačné.

                  4.

                  Jazyky
                  Všetok vytlačený text musí byť v úradnom jazyku (úradných jazykoch) územia alebo tretej krajiny vydania a v anglickom jazyku.

                  5.

                  Ochranné znaky

                              a)

                              po zapísaní požadovaných informácií do oddielu III pasu sa strana zataví do priehľadného adhézneho laminátu;

                              b)

                              ak informácie na niektorej strane pasu majú podobu nálepky, nálepka sa zataví do priehľadného adhézneho laminátu, pod podmienkou, že ide o nálepku, ktorá sa pri odstránení nezničí.

         (1)  Grafický sprievodca európskym emblémom: http://publications.europa.eu/code/en/en-5000100.htm

      PRÍLOHA IV
      ČASŤ 1

         Vzorové veterinárne osvedčenie na nekomerčné premiestnenie psov, mačiek alebo fretiek do členského štátu z územia alebo tretej krajiny v súlade s článkom 5 ods. 1 a 2 nariadenia (EÚ) č. 576/2013

      ČASŤ 2

         Vysvetlivky v súvislosti s vypĺňaním veterinárnych osvedčení

                  a)

                  Keď sa v osvedčení uvádza „nehodiace sa preškrtnite“, vyhlásenia, ktoré nie sú relevantné, sa môžu preškrtnúť a označiť iniciálkami a pečiatkou úradného veterinárneho lekára alebo sa môžu z osvedčenia úplne odstrániť.

                  b)

                  Originál každého osvedčenia pozostáva z jedného listu papiera alebo v prípade, ak je potrebný dlhší text, z viacerých listov papiera, ktoré tvoria jediný a nerozdeliteľný celok.

                  c)

                  Osvedčenie sa vyhotoví aspoň v jednom z úradných jazykov členského štátu, do ktorého sa uskutočňuje vstup, a v anglickom jazyku. Musí byť vyplnené paličkovým písmom aspoň v jednom z úradných jazykov členského štátu, do ktorého sa uskutočňuje vstup, alebo v anglickom jazyku.

                  d)

                  Ak sú k osvedčeniu priložené ďalšie listy papiera alebo doklady, tieto listy alebo doklady sa takisto považujú za súčasť originálu osvedčenia, ak úradný veterinárny lekár každú stranu podpíše a označí pečiatkou.

                  e)

                  Ak osvedčenie vrátane dodatočných listov uvedených v písm. d) pozostáva z viac ako jednej strany, každá strana sa na konci očísluje (číslo strany z celkového počtu strán) a v hornej časti strán sa uvedie referenčné číslo osvedčenia, ktoré pridelil príslušný orgán.

                  f)

                  Originál osvedčenia je vydaný úradným veterinárnym lekárom územia alebo tretej krajiny odoslania alebo splnomocneným úradným veterinárnym lekárom a následne schválený príslušným orgánom územia alebo tretej krajiny odoslania. Príslušný orgán územia alebo tretej krajiny odoslania zabezpečia dodržanie pravidiel a zásad osvedčovania, ktoré sú rovnocenné s pravidlami a zásadami stanovenými v smernici 96/93/ES.
                  Farba podpisu musí byť odlišná od farby tlače. Rovnaké pravidlo sa uplatňuje pri pečiatkach iných ako reliéfnych alebo vo forme vodotlače.

                  g)

                  Referenčné číslo osvedčenia uvedené v kolónkach I.2 a II.a vydáva príslušný orgán územia alebo tretej krajiny odoslania.

            ČASŤ 3

         Písomné vyhlásenie uvedené v článku 5 ods. 3 nariadenia (EÚ) č. 576/2013

         Oddiel A

         Vzor vyhlásenia

         Oddiel B

         Dodatočné požiadavky na vyhlásenie

      Osvedčenie sa vyhotoví aspoň v jednom z úradných jazykov členského štátu, do ktorého sa uskutočňuje vstup, a v anglickom jazyku a vyplní sa paličkovým písmom.


title: Vykonávacie nariadenie Komisie (EÚ) č. 1170/2014 z  29.októbra 2014 , ktorým sa opravuje slovinské znenie nariadenia Komisie (ES) č. 504/2008, ktorým sa vykonávajú smernice Rady 90/426/EHS a 90/427/EHS, pokiaľ ide o spôsoby identifikácie koňovitých zvierat  Text s významom pre EHP

text:
               1.11.2014

               SK

               Úradný vestník Európskej únie

               L 315/1

         VYKONÁVACIE NARIADENIE KOMISIE (EÚ) č. 1170/2014
   z 29.októbra 2014,
   ktorým sa opravuje slovinské znenie nariadenia Komisie (ES) č. 504/2008, ktorým sa vykonávajú smernice Rady 90/426/EHS a 90/427/EHS, pokiaľ ide o spôsoby identifikácie koňovitých zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2009/156/ES z 30. novembra 2009 o zdravotnom stave zvierat v súvislosti s presunom a dovozom zvierat čeľade koňovité z tretích krajín (1), a najmä na jej článok 4 ods. 4,
   so zreteľom na smernicu Rady 90/427/EHS z 26. júna 1990 o zootechnických a genealogických podmienkach platiacich pre obchod s equidae v rámci Spoločenstva (2), a najmä na jej článok 4 ods. 2 písm. c) a d), druhú zarážku článku 6 ods. 2 a prvý pododsek článku 8 ods. 1,
   so zreteľom na smernicu Rady 94/28/ES z 23. júna 1994, ktorou sa ustanovujú zásady týkajúce sa zootechnických a genealogických podmienok pre dovoz zvierat, ich spermy, vajíčok a embryí z tretích krajín a ktorou sa mení a dopĺňa smernica 77/504/EHS o čistokrvnom plemennom hovädzom dobytku (3), a najmä na jej článok 3 ods. 4,
   keďže:

               (1)

               V slovinskom jazykovom znení nariadenia Komisie (ES) č. 504/2008 (4) je chybný výraz „všetky typy vrátane VEE“, a preto je nevyhnutné vykonať opravu uvedeného jazykového znenia. Na ostatné jazykové znenia sa oprava nevzťahuje.

               (2)

               Nariadenie (ES) č. 504/2008 by sa preto malo zodpovedajúcim spôsobom opraviť.

               (3)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Stáleho výboru pre zootechniku,

         PRIJALA TOTO NARIADENIE:
   Článok 1
   Týka sa len slovinského jazykového znenia.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. októbra 2014

            Za Komisiu

            predseda

         José Manuel BARROSO

      (1)  Ú. v. EÚ L 192, 23.7.2010, s. 1.

      (2)  Ú. v. ES L 224, 18.8.1990, s. 55.

      (3)  Ú. v. ES L 178, 12.7.1994, s. 66.

      (4)  Nariadenie Komisie (ES) č. 504/2008 zo 6. júna 2008, ktorým sa vykonávajú smernice Rady 90/426/EHS a 90/427/EHS, pokiaľ ide o spôsoby identifikácie koňovitých zvierat (Ú. v. EÚ L 149, 7.6.2008, s. 3).


title: Vykonávacie nariadenie Komisie (EÚ) č. 1185/2012 z  11. decembra 2012 , ktorým sa mení a dopĺňa nariadenie (ES) č. 607/2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov

text:
               12.12.2012

               SK

               Úradný vestník Európskej únie

               L 338/18

         VYKONÁVACIE NARIADENIE KOMISIE (EÚ) č. 1185/2012
   z 11. decembra 2012,
   ktorým sa mení a dopĺňa nariadenie (ES) č. 607/2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 121 prvý pododsek písm. m) v spojení s jeho článkom 4,
   keďže:

               (1)

               V súlade s článkom 118y ods. 1 písm. e) nariadenia (ES) č. 1234/2007 musí označenie a obchodná úprava v prípade šumivého vína, sýteného vína, akostného šumivého vína alebo akostného aromatického šumivého vína obsahovať údaj o mene/názve výrobcu alebo predajcu. V článku 56 ods. 3 nariadenia Komisie (ES) č. 607/2009 (2) sa stanovuje, že uvedený údaj sa dopĺňa slovami „výrobca“ alebo „vyrába“ a „predajca“ alebo „predáva“ alebo ekvivalentnými výrazmi. Týmto ustanovením sa zároveň členským štátom umožňuje rozhodnúť, že uvádzanie výrobcu je povinné a že v tom prípade môžu povoliť nahradenie slov „výrobca“ alebo „vyrába“ inými slovami. Keď sa na označovanie šumivých vín v členských štátoch používajú výrazy, ktoré sú v daných členských štátoch tradične uznávané, a ak sa tieto členské štáty rozhodnú, že údaj o výrobcovi je povinný a povolia nahradenie slov „výrobca“ a „vyrába“ inými výrazmi, malo by ísť o výrazy, ktoré sa v danom odvetví tradične používajú. S cieľom informovať spotrebiteľov o terminológii používanej v tejto oblasti by sa okrem toho malo spresniť, ktoré výrazy sa môžu v jednotlivých jazykoch Únie povoliť.

               (2)

               Nariadenie (ES) č. 607/2009 by sa preto malo zodpovedajúcim spôsobom zmeniť a doplniť.

               (3)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Nariadenie (ES) č. 607/2009 sa mení a dopĺňa takto:

               1)

               V článku 56 ods. 3 druhom pododseku sa písmeno b) nahrádza takto:

                           „b)

                           umožnia nahradiť slová „výrobca“ alebo „vyrába“ výrazmi uvedenými v prílohe Xa k tomuto nariadeniu.“

               2)

               Vkladá sa príloha Xa, ktorej znenie sa uvádza v prílohe k tomuto nariadeniu.

         Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. decembra 2012

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 193, 24.7.2009, s. 60.

      PRÍLOHA

            „PRÍLOHA Xa

               Výrazy uvedené v článku 56 ods. 3 písm. b)

                        Jazyk

                        Výrazy, ktorých použitie je povolené ako náhrada za „výrobcu“

                        Výrazy, ktorých použitie je povolené ako náhrada za „vyrába“

                        BG

                        „преработвател“

                        „преработено от“

                        ES

                        „elaborador“

                        „elaborado por“

                        CS

                        „zpracovatel“ alebo „vinař“

                        „zpracováno v“ alebo „vyrobeno v“

                        DA

                        „forarbejdningsvirksomhed“ alebo „vinproducent“

                        „forarbejdet af“

                        DE

                        „Verarbeiter“

                        „verarbeitet von“alebo„versektet durch“

                        ET

                        „töötleja“

                        „töödelnud“

                        EL

                        „οινοποιός“

                        „οινοποιήθηκε από“,

                        EN

                        „processor“alebo„winemaker“

                        „processed by“alebo„made by“

                        FR

                        „élaborateur“

                        „élaboré par“

                        IT

                        „elaboratore“alebo„spumantizzatore“

                        „elaborato da“alebo„spumantizzato da“

                        LV

                        „izgatavotājs“

                        „vīndaris“ alebo „ražojis“

                        LT

                        „perdirbėjas“

                        „perdirbo“

                        HU

                        „feldolgozó:“

                        „feldolgozta:“

                        MT

                        „proċessur“

                        „ipproċessat minn“

                        NL

                        „verwerker“ alebo „bereider“

                        „verwerkt door“ alebo „bereid door“

                        PL

                        „przetwórca“ alebo „wytwórca“

                        „przetworzone przez“ alebo „wytworzone przez“

                        PT

                        „elaborador“alebo„preparador“

                        „elaborado por“alebo„preparado por“

                        RO

                        „elaborator“

                        „elaborat de“

                        SI

                        „pridelovalec“

                        „prideluje“

                        SK

                        „spracovateľ“

                        „spracúva“

                        FI

                        „valmistaja“

                        „valmistanut“

                        SV

                        „bearbetningsföretag“

                        „bearbetat av“ “


title: Vykonávacie nariadenie Komisie (EÚ) č. 57/2012 z  23. januára 2012 , ktorým sa pozastavuje výberové konanie vyhlásené vykonávacím nariadením (EÚ) č. 1239/2011

text:
               24.1.2012

               SK

               Úradný vestník Európskej únie

               L 19/12

         VYKONÁVACIE NARIADENIE KOMISIE (EÚ) č. 57/2012
   z 23. januára 2012,
   ktorým sa pozastavuje výberové konanie vyhlásené vykonávacím nariadením (EÚ) č. 1239/2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 187 v spojení s jeho článkom 4,
   keďže:

               (1)

               Vykonávacím nariadením Komisie (EÚ) č. 1239/2011 (2) sa otvorila stála výzva na predloženie ponuky na dovoz cukru, na ktorý sa vzťahuje číselný znak KN 1701, so zníženým clom na hospodársky rok 2011/2012.

               (2)

               Dostupnosť zásob na trhu Únie s cukrom sa zlepšila, preto už nie je potrebné ďalej znižovať dovozné clo a predkladanie ponúk by sa malo pozastaviť.

               (3)

               S cieľom vyslať trhu rýchly signál a zaistiť účinné riadenie opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie.

               (4)

               Riadiaci výbor pre spoločnú organizáciu poľnohospodárskych trhov nedoručil stanovisko v lehote stanovenej jeho predsedom,

         PRIJALA TOTO NARIADENIE:
   Článok 1
   V súlade s článkom 2 ods. 3 vykonávacieho nariadenia (EÚ) č. 1239/2011 sa pozastavuje predkladanie ponúk v prípade čiastkovej verejnej súťaže, ktorá končí 25. januára 2012, 1. februára 2012 a 15. februára 2012.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. januára 2012

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 318, 1.12.2011, s. 4.


title: Vykonávacie nariadenie Komisie (EÚ) č. 142/2014 z  13. februára 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               14.2.2014

               SK

               Úradný vestník Európskej únie

               L 44/43

      VYKONÁVACIE NARIADENIE KOMISIE (EÚ) č. 142/2014
   z 13. februára 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. februára 2014

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  107,2

                  MA

                  55,7

                  TN

                  69,3

                  TR

                  112,0

                  ZZ

                  86,1

                  0707 00 05

                  EG

                  182,1

                  MA

                  168,6

                  TR

                  151,4

                  ZZ

                  167,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  36,9

                  TR

                  142,0

                  ZZ

                  89,5

                  0805 10 20

                  EG

                  47,2

                  IL

                  68,2

                  MA

                  52,1

                  TN

                  50,0

                  TR

                  73,3

                  ZZ

                  58,2

                  0805 20 10

                  IL

                  121,9

                  MA

                  84,7

                  ZZ

                  103,3

                  0805 20 30, 0805 20 50, 0805 20 70, 0805 20 90

                  IL

                  125,5

                  JM

                  112,4

                  KR

                  142,4

                  MA

                  126,3

                  TR

                  72,1

                  ZZ

                  115,7

                  0805 50 10

                  AL

                  43,6

                  MA

                  71,7

                  TR

                  59,8

                  ZZ

                  58,4

                  0808 10 80

                  CN

                  95,7

                  MK

                  30,8

                  US

                  150,3

                  ZZ

                  92,3

                  0808 30 90

                  CL

                  195,9

                  CN

                  70,9

                  TR

                  122,2

                  US

                  130,7

                  ZA

                  97,0

                  ZZ

                  123,3

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 7/2012 z  5. januára 2012 , ktorým sa mení a dopĺňa nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike

text:
               7.1.2012

               SK

               Úradný vestník Európskej únie

               L 4/1

         VYKONÁVACIE NARIADENIE KOMISIE (EÚ) č. 7/2012
   z 5. januára 2012,
   ktorým sa mení a dopĺňa nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1183/2005 z 18. júla 2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike (1), a najmä na jeho článok 9 ods. 1 písm. a),
   keďže:

               (1)

               V prílohe I k nariadeniu (ES) č. 1183/2005 sa uvádza zoznam fyzických a právnických osôb, subjektov a orgánov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               V dňoch 12. októbra a 28. novembra 2011 sankčný výbor Bezpečnostnej rady OSN schválil aktualizáciu zoznamu fyzických a právnických osôb, na ktoré sa vzťahuje zmrazenie aktív. Príloha I by sa preto mala zodpovedajúcim spôsobom zmeniť a doplniť,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1183/2005 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. januára 2012

            Za Komisiu v mene predsedu

            riaditeľ útvaru pre nástroje zahraničnej politiky

      (1)  Ú. v. EÚ L 193, 23.7.2005, s. 1.

      PRÍLOHA
      Príloha I k nariadeniu (ES) č. 1183/2005 sa mení a dopĺňa takto:
      Pod nadpis „A. Fyzické osoby“ sa dopĺňajú tieto záznamy:

                  (a)

                     „Jamil Mukulu [alias a) Professor Musharaf, b) Steven Alirabaki, c) David Kyagulanyi, d) Musezi Talengelanimiro, e) Mzee Tutu, f) Abdullah Junjuaka, g) Alilabaki Kyagulanyi, h) Hussein Muhammad, i) Nicolas Luumu, j) Talengelanimiro]. Dátum narodenia: a) 1965, b) 1. január 1964. Miesto narodenia: dedina Ntoke, okres Ntenjeru Sub, kraj Kayunga, Uganda. Funkcia: a) veliteľ spojených demokratických síl (Allied Democratic Forces – ADF), b) veliteľ, Spojené demokratické sily. Štátna príslušnosť: ugandská. Ďalšie informácie: Podľa správ z otvorených a oficiálnych zdrojov vrátane správ skupiny expertov sankčného výboru BR OSN pre KDR je Jamil Mukulu vojenským veliteľom Spojených demokratických síl (ADF), zahraničnej ozbrojenej skupiny operujúcej v KDR, ktorá bráni odzbrojeniu a dobrovoľnej repatriácii alebo presídleniu bojovníkov ADF, ako sa opisuje v odseku 4 písm. b) rezolúcie č. 1857 (2008). Podľa skupiny expertov sankčného výboru BR OSN poskytoval Mukulu svoje veliteľské schopnosti a materiálnu podporu silám ADF – ozbrojenej skupine, ktorá operuje na území KDR. Podľa viacerých zdrojov vrátane správ skupiny expertov sankčného výboru BR OSN pre KDR Jamil Mukulu tiež pokračoval v ovplyvňovaní politík, poskytoval finančné prostriedky a udržoval priame velenie nad jednotkami ADF a riadil ich činnosť v teréne, pričom tiež dohliadal nad prepojeniami s medzinárodnými teroristickými sieťami. Dátum zaradenia do zoznamu uvedený v článku 5 ods. 1 písm. b): 12. 10. 2011.“

                  (b)

                     „Ntabo Ntaberi Sheka. Dátum narodenia: 4. apríl 1976. Miesto narodenia: oblasť Walikale, Konžská demokratická republika. Funkcia: najvyšší veliteľ, Nduma Defence of Congo, skupina Mayi Mayi Sheka. Štátna príslušnosť: konžská. Ďalšie informácie: Ntabo Ntaberi Sheka, najvyšší veliteľ politickej vetvy skupiny Mayi Mayi Sheka, je vedúci politický predstaviteľ konžskej ozbrojenej skupiny, ktorá bráni odzbrojeniu, demobilizácii alebo reintegrácii bojovníkov. Mayi Mayi Sheka je konžská militantná skupina, ktorá operuje zo základní v oblasti Walikale vo východnej časti Konžskej demokratickej republiky. Skupina Mayi Mayi Sheka podnikla útoky na bane vo východnej časti Konžskej demokratickej republiky vrátanie ovládnutia baní Bisiye a vynucovania prostriedkov od miestnych obyvateľov. Ntabo Ntaberi Sheka taktiež závažným spôsobom porušil medzinárodné právo okrem iného tým, že sa v ozbrojených konfliktoch zameriaval na deti. Ntabo Ntaberi Sheka naplánoval a nariadil sériu útokov v oblasti Walikale v období od 30. júla do 2. augusta 2010 s cieľom potrestať miestnych obyvateľov obvinených zo spolupráce s konžskými vládnymi silami. Počas týchto útokov došlo k znásilňovaniu a únosom detí, ktoré boli tiež vystavené núteným prácam, a krutému, neľudskému či ponižujúcemu zaobchádzaniu. Militantná skupina Mayi Mayi Sheka tiež násilne verbuje chlapcov a takto získané deti udržiava vo svojich radoch. Dátum zaradenia do zoznamu uvedený v článku 5 ods. 1 písm. b): 28. 11. 2011.“


title: Vykonávacie nariadenie Komisie (EÚ) 2015/2105 z 20. novembra 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka flumetralín ako látka, ktorá sa má nahradiť, a ktorým sa mení vykonávacie nariadenie Komisie (EÚ) č. 540/2011 (Text s významom pre EHP)

text:
               21.11.2015

               SK

               Úradný vestník Európskej únie

               L 305/31

         VYKONÁVACIE NARIADENIE KOMISIE (EÚ) 2015/2105
   z 20. novembra 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka flumetralín ako látka, ktorá sa má nahradiť, a ktorým sa mení vykonávacie nariadenie Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 24 v spojení s článkom 13 ods. 2 a článkom 78 ods. 2,
   keďže:

               (1)

               V súlade s článkom 7 ods. 1 nariadenia (ES) č. 1107/2009 bola Maďarsku 3. apríla 2012 doručená žiadosť spoločnosti Exponent International Ltd. zastupujúcej spoločnosť Syngenta Crop Protection AG o schválenie účinnej látky flumetralín. V súlade s článkom 9 ods. 3 uvedeného nariadenia oznámilo 28. septembra 2012 Maďarsko ako spravodajský členský štát Komisii prijateľnosť žiadosti.

               (2)

               Spravodajský členský štát predložil 30. októbra 2013 Komisii návrh hodnotiacej správy, ktorej kópiu zaslal Európskemu úradu pre bezpečnosť potravín (ďalej len „úrad“) s posúdením, či od danej účinnej látky možno očakávať, že spĺňa kritériá schválenia stanovené v článku 4 nariadenia (ES) č. 1107/2009.

               (3)

               Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal žiadateľa, aby členským štátom, Komisii a samotnému úradu poskytol dodatočné informácie. V septembri 2014 predložil spravodajský členský štát úradu posúdenie dodatočných informácií vo forme aktualizovaného návrhu hodnotiacej správy.

               (4)

               Úrad oznámil 20. novembra 2014 žiadateľovi, členským štátom a Komisii svoj záver, či od účinnej látky flumetralín možno očakávať, že spĺňa kritériá schválenia stanovené v článku 4 nariadenia (ES) č. 1107/2009 (2). Úrad svoje závery sprístupnil aj verejnosti.

               (5)

               Žiadateľovi bolo umožnené predložiť pripomienky k revíznej správe.

               (6)

               Komisia predložila 29. mája 2015 Stálemu výboru pre rastliny, zvieratá, potraviny a krmivá revíznu správu o flumetralíne a návrh nariadenia, ktorým sa flumetralín schvaľuje.

               (7)

               Zistilo sa, že pokiaľ ide o jedno alebo viaceré reprezentatívne použitia najmenej jedného prípravku na ochranu rastlín s obsahom danej účinnej látky, a to najmä použitia, ktoré boli preskúmané a ktoré sú podrobne opísané v revíznej správe, došlo k splneniu kritérií schválenia stanovených v článku 4 nariadenia (ES) č. 1107/2009. Uvedené kritériá schválenia sa preto považujú za splnené.

               (8)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia. Predovšetkým je vhodné požadovať ďalšie potvrdzujúce informácie.

               (9)

               Komisia však považuje flumetralín za látku, ktorá sa má nahradiť podľa článku 24 nariadenia (ES) č. 1107/2009. Flumetralín je perzistentná a toxická látka v súlade s bodmi 3.7.2.1 a 3.7.2.3 prílohy II k nariadeniu (ES) č. 1107/2009, keďže polčas jej degradácie v sladkej vode je dlhší ako 40 dní a dlhodobá koncentrácia bez pozorovaného účinku na sladkovodné organizmy je nižšia ako 0,01 mg/l. Flumetralín preto spĺňa podmienku stanovenú v bode 4 druhej zarážke prílohy II k nariadeniu (ES) č. 1107/2009.

               (10)

               Je preto vhodné schváliť flumetralín ako látku, ktorá sa má nahradiť.

               (11)

               V súlade s článkom 24 ods. 2 nariadenia (ES) č. 1107/2009 je potrebné, aby sa látky, ktoré sa majú nahradiť, uvádzali osobitne v nariadení uvedenom v článku 13 ods. 4 nariadenia (ES) č. 1107/2009. Preto je vhodné doplniť časť E do prílohy k vykonávaciemu nariadeniu Komisie (EÚ) č. 540/2011 (3). Toto nariadenie by sa malo preto zodpovedajúcim spôsobom zmeniť.

               (12)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Schválenie účinnej látky ako látky, ktorá sa má nahradiť
   Účinná látka flumetralín sa v súlade s ustanoveniami prílohy I schvaľuje ako látka, ktorá sa má nahradiť.
   Článok 2
   Zmeny vykonávacieho nariadenia (EÚ) č. 540/2011
   1.   V článku 1 vykonávacieho nariadenia (EÚ) č. 540/2011 sa druhý odsek nahrádza týmto odsekom:

      „Účinné látky schválené podľa nariadenia (ES) č. 1107/2009 sú uvedené v časti B prílohy k tomuto nariadeniu. Základné látky schválené podľa nariadenia (ES) č. 1107/2009 sú uvedené v časti C prílohy k tomuto nariadeniu. Účinné látky s nízkym rizikom schválené podľa nariadenia (ES) č. 1107/2009 sú uvedené v časti D prílohy k tomuto nariadeniu. Látky, ktoré sa majú nahradiť, schválené podľa nariadenia (ES) č. 1107/2009 sú uvedené v časti E prílohy II k tomuto nariadeniu.“

   2.   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. novembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Vestník EFSA (EFSA Journal) (2014) 12(10):3816. K dispozícii online: www.efsa.europa.eu.

      (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Všeobecný názov, identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                  flumetralín
                  CAS č. 62924-70-3
                  CIPAC č. 971

                     N-etyl-N-(2-fluór-6-chlórbenzyl)-2,6-dinitro-4-(trifluórmetyl)anilín

                  980 g/kg
                  nečistota nitrozamín (vypočítaná ako dimetylnitrózoamín) nesmie prekročiť 0,001 g/kg v technickom materiáli

                  11. decembra 2015

                  11. decembra 2022

                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o flumetralíne, a najmä jej dodatky I a II.
                  Pri tomto celkovom hodnotení musia členské štáty venovať osobitnú pozornosť:

                              a)

                              ochrane prevádzkovateľov a pracovníkov a zaisteniu toho, aby v podmienkach používania bolo v náležitom prípade predpísané používanie primeraných osobných ochranných prostriedkov;

                              b)

                              ochrane podzemnej vody, ak sa účinná látka používa v oblastiach s citlivými pôdnymi a/alebo klimatickými podmienkami;

                              c)

                              riziku pre bylinožravé cicavce;

                              d)

                              riziku pre vodné organizmy.

                        V podmienkach používania musia byť v náležitom prípade uvedené opatrenia na zmiernenie rizika.
                  Žiadateľ musí predložiť potvrdzujúce informácie, pokiaľ ide o:

                              1.

                              technickú špecifikáciu vyrobenej účinnej látky (na základe výroby v komerčnom rozsahu);

                              2.

                              súlad toxických šarží s potvrdenou technickou špecifikáciou.

                        Žiadateľ predloží Komisii, členským štátom a úradu informácie uvedené v bodoch 1 a 2 do 11. júna 2016.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      Do prílohy k vykonávaciemu nariadeniu (EÚ) č. 540/2011 sa dopĺňa táto časť E:

         „ČASŤ E

            Látky, ktoré sa majú nahradiť

                     Všeobecný názov, identifikačné čísla

                     IUPAC názov

                     Čistota (1)

                     Dátum schválenia

                     Schválenie platí do

                     Osobitné ustanovenia

                     1.

                     flumetralín
                     CAS č. 62924-70-3
                     CIPAC č. 971

                        N-etyl-N-(2-fluór-6-chlórbenzyl)-2,6-dinitro-4-(trifluórmetyl)anilín

                     980 g/kg
                     nečistota nitrozamín (vypočítaná ako dimetylnitrózoamín) nesmie prekročiť 0,001 g/kg v technickom materiáli

                     11. decembra 2015

                     11. decembra 2022

                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o flumetralíne, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 a)

                                 ochrane prevádzkovateľov a pracovníkov a zaisteniu toho, aby v podmienkach používania bolo v náležitom prípade predpísané používanie primeraných osobných ochranných prostriedkov,

                                 b)

                                 ochrane podzemnej vody, ak sa účinná látka používa v oblastiach s citlivými pôdnymi a/alebo klimatickými podmienkami,

                                 c)

                                 riziku pre bylinožravé cicavce;

                                 d)

                                 riziku pre vodné organizmy.

                           V podmienkach používania musia byť v náležitom prípade uvedené opatrenia na zmiernenie rizika.
                     Žiadateľ musí predložiť potvrdzujúce informácie, pokiaľ ide o:

                                 1.

                                 technickú špecifikáciu vyrobenej účinnej látky (na základe výroby v komerčnom rozsahu);

                                 2.

                                 súlad toxických šarží s potvrdenou technickou špecifikáciou.

                           Žiadateľ predloží Komisii, členským štátom a úradu informácie uvedené v bodoch 1 a 2 do 11. júna 2016.

         (1)  Ďalšie podrobnosti o identite a špecifikácii účinnej látky sú uvedené v revíznej správe.“